Winkel staan op uit die as | Netwerk24
Winkel staan op uit die as
07 Augustus 2019 06:01
Ná 'n verwoestende brand in April 2017 kon die handelstak van Hinterland in Hartswater uiteindelik weer op 24 Julie sy deure – op 'n splinternuwe perseel op die hoek van D.F. Malan- en Phokwanistraat – oopmaak.
Sedert die brand is die tak uit een van die store naby die Senwes Grainlink-silo in Hartswater bedryf.
Volgens Johan Zietsman, takbestuurder, was dit 'n toevlug om die tak oop te hou en klante van diens te wees.
In die nuwe perseel het die verkoopsruimte tot 793 m² vergroot en die stoor tot 1 000 m². Behalwe meer as 30 omheinde parkeerplekke, is die wapen- en buitelewe-afdeling 'n nuwe toevoeging tot die tak.